2.2. ลักษณะการประกอบธุรกิจ

บริษัทฯ
ดำเนินธุรกิจเป็นผู้ผลิตและจำหน่ายผลิตภัณฑ์อีเลคโทรนิคส์ซึ่งส่วนใหญ่เป็นชิ้นส่วนอีเลคโทรนิคส์ที่จะนำไปเป็นส่วนประกอบในอุปกรณ์คอมพิวเตอร์
เครื่องถ่ายเอกสาร และอุปกรณ์สื่อสารต่าง ๆ รวมทั้งอุตสาหกรรมที่เกี่ยวข้องอื่น ๆ
โดยผลิตภัณฑ์แรกซึ่งเป็นผลิตภัณฑ์พื้นฐานคือ ตัวแปลงแรงเคลื่อนไฟฟ้า (Magnetic)
และอุปกรณ์กรองสัญญาณรบกวนของสนามแม่เหล็กไฟฟ้า (Electro-Magnetic Interference
Filter) นอกจากนี้บริษัทฯ
ยังมีความสามารถในการออกแบบและพัฒนาผลิตภัณฑ์เพื่อปรับปรุงการผลิตตลอดจนรูปแบบของผลิตภัณฑ์ให้มีคุณสมบัติสอดคล้องกับความต้องการของลูกค้า

ต่อมาบริษัทฯได้ขยายสายการผลิตโดยผลิตอุปกรณ์แปลงแรงเคลื่อนไฟฟ้า (Switching Power
Supply) จอแสดงภาพสี (Monitor) อแดปเตอร์ (Adapter) และดีซี-ดีซี คอนเวอร์เตอร์
ซึ่งเป็นผลิตภัณฑ์ที่ใช้เทคโนโลยีการผลิตที่สูงขึ้น
รวมทั้งมีการขยายกำลังการผลิตผลิตภัณฑ์เดิมอย่างต่อเนื่อง
นอกจากนี้บริษัทยังได้รับการส่งเสริมการลงทุนจากคณะกรรมการส่งเสริมการลงทุน(BOI)
และได้รับสิทธิประโยชน์จากการตั้งโรงงานในเขตอุตสาหกรรมส่งออก (Export Processing
Zone) อีกด้วย

โดยมีผู้ถือหุ้นใหญ่คือ บริษัท เดลตรอน โฮลดิ้ง จำกัด สัญชาติอังกฤษ (Deltron Holding Ltd.
U.K.) ซึ่งเป็น Holding Company และบริษัท เดลต้า อีเลคโทรนิคส์ อิงค์ (Delta
Electronics Inc.) ได้เข้ามาร่วมถือหุ้นด้วย

โครงสร้างโดยรวมของการประกอบธุรกิจและการถือหุ้นของกลุ่มบริษัท เดลตรอน โฮลดิ้ง จำกัด
ซึ่งเป็นบริษัท Holding ในหลายบริษัทในกลุ่ม โดยมีบริษัท ABN AMRO Trust ถือหุ้น 99%
โดยมีโครงสร้างการถือหุ้นดังนี้

การจัดตั้งและการพัฒนา

 ลักษณะโครงสร้างธุรกิจ: ความสัมพันธ์ของบริษัทเดลต้าอีเลคโทรนิคส์ (ประเทศไทย)จำกัด (มหาชน) กับกลุ่มบริษัทเดลต้า

กลุ่มบริษัทเดลต้าได้ถือกำเนิดขึ้นเป็นครั้งแรกในปี พ.ศ 2514 โดยมีบริษัทเดลต้าอีเลคโทรนิคส์ อิงค์
(บริษัทเดลต้าไต้หวัน) ในประเทศไต้หวันเป็นบริษัทแรกในกลุ่ม โดยมีธุรกิจหลักคือ การผลิต
คอยล์สำหรับเครื่องรับโทรทัศน์ ตลอดระยะเวลากว่า 30
ปีที่ผ่านมาบริษัทเดลต้าไต้หวันได้ใช้ประสบประการณ์และความชำนาญ
จากการผลิตชิ้นส่วนอีเลคโทรนิคส์ดังกล่าวมาพัฒนาเป็นธุรกิจหลักของกลุ่มบริษัทเดลต้าในปัจจุบัน
อันได้แก่ กลุ่มธุรกิจเพาเวอร์ซัพพลาย
และในขณะเดียวกันกลุ่มบริษัทเดลต้าก็ได้มีการสร้างกลุ่มธุรกิจหลักอื่นๆ 4
กลุ่มควบคู่กันไปเพื่อเป็นการกระจายความเสี่ยงด้านธุรกิจของกลุ่มนั้นเอง กลุ่มธุรกิจหลักอื่นๆ
ได้แก่กลุ่มธุรกิจจอแสดงภาพ กลุ่มธุรกิจชิ้นส่วนอีเลคโทรนิคส์ กลุ่มธุรกิจสินค้าเน็ตเวอคกิ้ง
และกลุ่มธุรกิจสินค้าอื่นๆ ในขณะนี้กว่าร้อยละ 50
ของปริมาณธุรกิจของกลุ่มบริษัทเดลต้ายังมาจากกลุ่มธุรกิจสินค้าเพาเวอร์ซัพพลาย
ในอนาคตกลุ่มบริษัทเดลต้าได้จัดวางนโยบายให้บริษัทเดลต้าไต้หวัน มุ่งเน้นพัฒนากลุ่มธุรกิจหลักเพียง
3 กลุ่มในอนาคตอันได้แก่ กลุ่มธุรกิจสินค้าเพาเวอร์ซัพพลาย กลุ่มธุรกิจสินค้าจอแสดงผล
และกลุ่มธุรกิจสินค้าชิ้นส่วนอีโลคโทรนิคส์เท่านั้น กลุ่มธุรกิจสินค้าหลักอื่นๆ
จะอยู่ภายใต้บริษัทอื่นของกลุ่ม
เช่นกลุ่มธุรกิจสินค้าเน็ตเวอคกิ้งปัจจุบันอยู่ภายใต้การดำเนินงานของบริษัทเดลต้าเน็ตเวอค เป็นต้น
อนึ่งธุรกิจของกลุ่มบริษัทเดลต้าในปัจจุบันยังคงพึ่งพาอุตสาหกรรมคอมพิวเตอร์
ด้วยตระหนักถึงความเสี่ยงในการพึ่งพาดังกล่าวกลุ่มบริษัทเดลต้าจึงวางนโยบายซึ่งได้ดำเนินการไปแล้วบางส่วนที่จะขยายสินค้าของกลุ่มบริษัทเดลต้าเข้าไปในอุตสาหกรรมอื่นๆ
ได้แก่อุตสาหกรรมสื่อสารโทรคมนาคม และอุตสาหกรรมสินค้าอีเลคโทรนิคส์สำหรับผู้บริโภค
การที่จะบรรลุซึ่งนโยบายดังกล่าว
กลุ่มบริษัทเดลต้าได้ให้ความสำคัญกับการพัฒนาระดับของเทคโนโลยีของสินค้าในกลุ่มเพื่อให้สินค้าของกลุ่มสามารถสนองความต้องการได้ดีขึ้นทั้งในแง่ประสิทธิภาพและราคา

ปัจจุบันนี้ขนาดของธุรกิจของบริษัทเดลต้าไต้หวันนั้นใหญ่เป็นสองเท่าของขนาดบริษัทเดลต้าอีเลคโทรนิคส์
(ประเทศไทย) จำกัด (มหาชน) (เดลต้าประเทศไทย หรือ บริษัทฯ)
โดยที่บทบาทของบริษัทเดลต้าประเทศไทยในกลุ่มบริษัทเดลต้าก็มีการเปลี่ยนแปลงไปตามระยะเวลา
ในช่วงระหว่างปี พ.ศ. 2533 –2538
บทบาทของบริษัทเดลต้าประเทศไทยคือการเป็นฐานการผลิตสินค้าที่มีต้นทุนต่ำและมีเทคโนโลยีไม่สูงนัก
จากการที่ประเทศไทยมีค่าแรงและต้นทุนของที่ดินถูกกว่าประเทศไต้หวันอย่างมากในขณะนั้น
หลังจากปี พ.ศ. 2538 ประเทศไทยได้มีการพัฒนาฝีมือแรงงานมากขึ้น
จนทำให้สามารถออกแบบและพัฒนาสินค้าทั่วๆไปได้มากขึ้น
บทบาทของบริษัทเดลต้าประเทศไทยจึงเปลี่ยนแปลงไปเป็นฐานการผลิตที่สองเพื่อรองรับการผลิตสินค้าที่มียอดสั่งซื้อครั้งละจำนวนมากๆ
อย่างไรก็ดีเมื่อเปรียบเทียบกับประเทศไต้หวันแล้วความสามารถในการออกแบบวิจัยพัฒนาของวิศวกรคนไทยก็ยังมีข้อจำกัดอยู่มาก
บริษัทเดลต้าประเทศไทยจึงสามารถรองรับการขยายตัวของสินค้าพิเศษได้เพียงบางประเภทเท่านั้น
อย่างไรก็ดีการแข่งขันที่รุนแรงมากในอุตสาหกรรมห่วงโซ่อุปทานอีเลคโทรนิคส์
ทำให้กลุ่มบริษัทเดลต้าต้องทำการช่วยเหลือ พัฒนา
ปรับปรุงความสามารถในการออกแบบและพัฒนาผลิตภัณฑ์โดยการส่งผ่านเทคโนโลยีมากขึ้น
โดยมุ่งเน้นการพัฒนาสินค้าเพื่ออุตสาหกรรมสื่อสารโทรคมนาคม
และสินค้าอีเลคโทรนิคส์สำหรับผู้บริโภคมากขึ้น
อีกนัยหนึ่งจะเห็นได้ว่ากลุ่มบริษัทเดลต้ากำลังอยู่ในระหว่างการเปลี่ยนแปลงลัษณะการดำเนินธุรกิจของกลุ่มจากการเป็นบริษัทที่มุ่งเน้นการให้บริการด้านการผลิตสินค้าอีเลคโทรนิคส์ไปสู่ธุรกิจที่มุ่งเน้นการให้บริการพัฒนาสินค้าพิเศษที่ใช้เทคโนโลยีระดับสูงมากขึ้น
แม้ว่ากระบวนการในการแปลงธุรกิจดังกล่าวจะใช้เวลาหลายปี
แต่ผู้บริหารของกลุ่มบริษัทเดลต้าก็มั่นใจว่าการเปลี่ยนแปลงดังกล่าวน่าจะประสบความสำเร็จเป็นอย่างดีในอนาคตอันใกล้
โดยคำนึงจากประสบการณ์และความสามารถของฝ่ายวิจัยและพัฒนาของบริษัทในกลุ่ม
ประกอบกับความพร้อมในเรื่องเทคโนโลยีในด้านเทคโนโลยีที่มีหลากหลายรูปแบบสำหรับหลากหลายผลิตภัณฑ์
ซึ่งกลุ่มบริษัทเดลต้าไต้หวันได้มีการลงทุนไว้แล้ว

การจัดตั้งและประวัติการพัฒนาของเดลต้าประเทศไทย

บริษัทเดลต้าประเทศไทยได้ถูกจัดตั้งขึ้นในปี พ.ศ. 2531
เพื่ออาศัยแรงงานที่มีต้นทุนต่ำในการทดแทนปัญหาการขาดแคลนแรงงานของประเทศไต้หวัน
ก่อนที่บริษัทเดลต้าประเทศเทศไทยจะเริ่มเปิดดำเนินการในปี พ.ศ. 2533
กลุ่มบริษัทเดลต้ามีเพียงฐานการผลิตเดียวในประเทศไต้หวันภายใต้บริษัทเดลต้าอีเลคโทรนิคส์ อิ้งค์
เท่านั้น
การดำเนินงานของบริษัทเดลต้าประเทศไทยอยู่ภายใต้การบริหารงานของผู้บริหารกลุ่มใหม่ผู้ไม่เคยทำงานกับบริษัทเดลต้ามาก่อน
นำทีมบริหารโดย มร. เจมส์ อึ้ง
ซึ่งเป็นผู้จัดการของบริษัทซัพพลายเออร์แห่งหนึ่งในประเทศสิงค์โปร์
แต่เนื่องจากบุคลากรที่เข้ามาบริหารงานในขณะนั้นยังมีประสบการณ์ไม่มากนักกับสินค้าหลักของกลุ่ม
จึงทำให้บริษัทเดลต้าประเทศไทยต้องเริ่มจากการผลิตสินค้าทั่วไปเพียงสองประเภทเท่านั้นคือ
เพาเวอร์ซัพพลายสำหรับสินค้าคอมพิวเตอร์ส่วนบุคคล และจอมอนิเตอร์เท่านั้น
อย่างไรก็ดีประเทศไทยเป็นที่แรกที่เป็นจุดเริ่มต้นของธุรกิจจอแสดงผลของกลุ่มบริษัทเดลต้า
ในขณะนั้นระหว่าง พ.ศ. 2533-2538
บริษัทเดลต้าประเทศไทยจึงเป็นเพียงผู้ให้บริการในการผลิตสินค้าอีเลคโทรนิคส์โดยมีระดับอัตรากำไรขั้นต้นเพียงร้อยละ
10 เท่านั้น โดยที่ยอดขายมากกว่าร้อยละ 60 ของบริษัท มาจากสินค้าจอมอนิเตอร์
และไม่มีการลงทุนด้านการออกแบบและพัฒนาผลิตภัณฑ์มากนัก
โดยค่าใช้จ่ายด้านการออกแบบและพัฒนา ไม่ถึงร้อยละ 1 ของยอดขาย

ในปี พ.ศ. 2538
บริษัทเดลต้าประเทศไทยได้เปลี่ยนแปลงการดำเนินธุรกิจแบบการให้บริการการผลิตและออกแบบผลิตภัณฑ์
(ODM) อย่างเต็มรูปแบบ และได้นำบริษัทฯ
เข้าเป็นหลักทรัพย์จดทะเบียนในตลาดหลักทรัพย์แห่งประเทศไทย นอกจากนี้สินค้าของบริษัทฯ
ยังมีความหลากหลายมากขึ้นโดยที่อัตรากำไรขั้นต้นของบริษัทฯ ก็เพิ่มสูงขึ้นเป็นประมาณร้อยละ 16
ของยอดขายของบริษัทฯ โดยมียอดขายของสินค้าประเภทเพาเวอร์ซัพพลายเพิ่มสูงขึ้นเป็นร้อยละ 50
ของยอดขายของบริษัทฯ ต่อมาในปี พ.ศ. 2543
บริษัทเดลต้าประเทศไทยได้มีการปรับปรุงธุรกิจให้ดีขึ้นด้วยอัตรากำไรขั้นต้นที่เพิ่มสูงขึ้นถึงระดับอัตราร้อยละ
20 ของยอดขาย ซึ่งเป็นระดับที่ใกล้เคียงกับระดับอัตรากำไรขั้นต้นของบริษัทเดลต้าไต้หวัน
ความสำเร็จดังกล่าวเกิดขึ้นจากการพัฒนาระดับเทคโนโลยีให้ก้าวหน้าขึ้น
ประกอบกับความชำนาญของทีมวิศวกรของบริษัทฯ ที่ทำให้ต้นทุนการผลิตลดลงอย่างต่อเนื่อง
ในขณะเดียวกันบริษัทเดลต้าประเทศไทยได้มีการเพิ่มจำนวนบุคลากรในด้านการวิจัยและพัฒนาเพื่อการออกแบบและพัฒนาผลิตภณฑ์มากขึ้นโดยมีสัดส่วนค่าใช้จ่ายด้านนี้เพิ่มขึ้นเป็นระดับร้อยละ
1-2 ของยอดขาย

ต่อมาในปี พ.ศ. 2540 สถานการณ์ธุรกิจของอุตสาหกรรมคอมพิวเตอร์เริ่มลดความร้อนแรงลง
เนื่องจากซอร์ฟแวร์ไม่มีความน่าสนใจพอที่จะทำให้เกิดแรงกระตุ้นความต้องการทั้งในองค์กรและผู้บริโภคทั่วไป
จึงเป็นสาเหตุให้บริษัทคอมพิวเตอร์ยักษ์ใหญ่ต้องเปลี่ยนแปลงนโยบายการดำเนินธุรกิจของตน
โดยการลดการดำเนินการผลิตเองและหันมาให้ความสำคัญกับการพัฒนาวิธีการใช้
และรูปแบบการใช้ผลิตภัณฑ์มากขึ้น จึงเปิดโอกาสให้เกิดการเพิ่มขึ้นของผู้ให้บริการการผลิต
ตลอดจนการเพิ่มขึ้นของผู้ผลิตชิ้นส่วนอีเลคโทรนิคส์ของอุตสาหกรรมห่วงโซ่อุปทาน
จนมาถึงจุดสูงสุดในปี พ.ศ. 2544
ภายหลังจากการที่ภาคพื้นเอเชียประสบปัญหาทางเศรษฐกิจและหลังจากที่ความตื่นตัวในการเปลี่ยนแปลงเครื่องคอมพิวเตอร์ด้านตัวเลขเมื่อเข้าสู่สหัสวรรษใหม่
Y2K (ค.ศ. 2000) เริ่มจางลง

ความตื่นตัวในการให้บริการเป็นผู้รับจ้างผลิตสินค้าอีเลคโทรนิคส์นี้
ได้เปิดโอกาสให้บริษัทเดลต้าประเทศไทยได้นำเสนอสินค้าและบริการรูปแบบใหม่ๆ
ให้กับตลาดโลกได้เช่นกัน บริษัทฯ ได้มีลูกค้ารายใหญ่เพิ่มมากขึ้น
โดยที่บริษัทฯได้พยายามที่จะกำหนดนโยบายให้มีการพึ่งพาลูกค้ารายใหญ่เหล่านี้ด้วยการกำหนดแนวทางที่จะให้ลูกค้าแต่ละรายมียอดสั่งซื้อรวมไม่เกินร้อยละ
12 ของยอดขายของบริษัทฯในขณะนั้น
แม้ว่าบริษัทฯจะไม่สามารถดำเนินตามนโยบายดังกล่าวได้อย่างเต็มที่
เนื่องจากการที่บริษัทเดลคอมพิวเตอร์ประสบความสำเร็จเกินหน้าผู้ผลิตรายอื่นๆในอุตสาหกรรมขณะนั้น
ทำให้ยอดขายของบริษัทฯจากการขายสินค้าให้กับบริษัทเดลคอมพิวเตอร์เพิ่มสูงขึ้นเกินกว่าสัดส่วนที่กำหนด

ในระยะต่อมาบริษัทเดลต้าประเทศไทยได้เริ่มนำเสนอสินค้าใหม่ๆ มากขึ้นแทบทุกปี ในปี พ.ศ.
2542 บริษัทฯ ได้มีการนำเสนอสินค้าประเภทเพาเวอร์ซัพพลายสำหรับเซิฟเวอร์ ในปี พ.ศ. 2543
นำเสนอสินค้าเพาเวอร์ซัพพลายสำหรับเน็ตเวอคกิ้ง ในปี พ.ศ. 2544
นำเสนอสินค้าดีซี-ดีซีคอนเวอตเตอร์ และในปี พ.ศ. 2545 นี้ สินค้าใหม่ของบริษัทคือ
พัดลมระบายอากาศสำหรับอุปกรณ์อีเลคโทรนิคส์
ด้วยความสามารถในการออกแบบผลิตภัณฑ์และการเพิ่มประสิทธิภาพของการผลิตทำให้ลูกค้าเริ่มจับตามองบริษัทเดลต้าประเทศไทยในด้านการเป็นแหล่งผลิตสำหรับสินค้าพิเศษที่มีความต้องการสูง
ในปี พ.ศ. 2544
สินค้าของกลุ่มธุรกิจเพาเวอร์ซัพพลายเริ่มเป็นธุรกิจหลักที่มียอดขายเกินกว่าร้อยละ 60
ของยอดขายรวมของบริษัทฯ จึงทำให้อัตรากำไรขั้นต้นเพิ่มขึ้นถึงระดับร้อยละ 20 ของยอดขาย
โดยมีค่าใช้จ่ายของการวิจัยและพัฒนาคิดเป็นร้อยละ 4 ของยอดขาย

ในระยะเวลาเดียวกันนั้น
ความสำคัญของประเทศสาธารณรัฐประชาชนจีนก็เริ่มทวีขึ้นในฐานะของประเทศที่มีการเจริญเติบโตทางเศรษฐกิจสูง
อันนำมาซึ่งความต้องการสินค้าและในขณะเดียวกันก็เป็นแหล่งแรงงานที่มีค่าแรงราคาถูกอยู่อย่างมากมาย
ด้วยเหตุนี้ผู้ให้บริการในการให้บริการอุตสาหกรรมห่วงโซ่อุปทานอีเลคโทรนิคส์จึงได้คืบคลานเข้าไปกระจายตัวตามหัวเมืองต่างๆ
ในประเทศสาธารณรัฐประชาชนจีนเพื่อสร้างโอกาสให้แก่ตนเอง กำลังการผลิตใหม่ๆ
เกิดขึ้นอย่างมากมายในประเทศสาธารณรัฐประชาชนจีนเพื่อรองรับการเจริญเติบโตของประเทศ
ด้วยเหตุนี้ทำให้กลุ่มบริษัทเดลต้าต้องปรับเปลี่ยนนโยบายของบริษัทเดลต้าประเทศไทยให้มุ่งเน้นการดำเนินธุรกิจเข้าสู่ธุรกิจสื่อสารโทรคมนาคม
และอุตสาหกรรมสินค้าอีเลคโทรนิคส์สำหรับผู้บริโภคให้มากขึ้น โดยให้ความสำคัญกับตลาดยุโรป
อเมริกา และเอเชีย นอกเหนือจากประเทศสาธารณรัฐประชาชนจีน
ด้วยการปรับเปลี่ยนนโยบายดังกล่าวทำให้บริษัทต้องเพิ่มขีดความสามารถทางด้านเทคโนโลยีให้มากขึ้นอย่างรวดเร็วเพื่อให้ทันกับการปรับเปลี่ยนความต้องการในพื้นที่ธุรกิจที่มุ่งเน้นมากขึ้น

ลักษณะการดำเนินธุรกิจในปี 2545

จากการสนับสนุนของกลุ่มบริษัทเดลต้า
ทำให้บริษัทเดลต้าประเทศไทยนำสินค้าใหม่มาเสนอได้ในตลาดได้อย่างต่อเนื่องรวมถึงสินค้าจอมอนิเตอร์ประเภทแอลซีดี
(Liquid Crystal Display)
โดยที่บริษัทประเทศไทยดำเนินนโยบายที่จะขยายตลาดสินค้าของบริษัทฯเข้าสู่อุตสาหกรรมอีเลคโทรนิคส์สำหรับผู้บริโภคโดยใช้สินค้าจอแอลซีดีมอนิเตอร์เป็นตัวนำ
แม้ว่าแผ่นแอลซีดีจะขาดตลาดและมีราคาสูงแต่เพราะบริษัทฯยังไม่มีประสบการณ์ในการผลิตสินค้าตัวนี้
การสั่งซื้อจึงยังกระจุกอยู่ในตัวสินค้ามอนิเตอร์มาตรฐานทั่วไป
ที่บริษัทฯต้องรีบเปิดธุรกิจสินค้าจอแอลซีดีมอนิเตอร์
ก็เนื่องจากการที่ผู้บริโภคได้เพิ่มความสนใจที่จะใช้จอมอนิเตอร์แอลซีดี
แทนการใช้จอมอนิเตอร์ประเภทซีอาร์ที หลังจากที่ราคาของสินค้าประเภทจอแอลซีดี มอนิเตอร์
เริ่มลดลงอย่างมากอันเนื่องมาจากการที่ผู้ผลิตแผ่นแอลซีดี ได้นำเทคโนโลยีการผลิตชนิดใหม่เข้ามา
อย่างไรก็ดีธุรกิจจอซีอาร์ทีมอนิเตอร์ก็ยังสามารถทำกำไรให้กับบริษัทฯได้ในระดับที่น่าพอใจ
นอกจากนี้บริษัทฯยังใช้ธุรกิจแอลซีดีไปเปิดตัวกับลูกค้าใหญ่ในประเทศญี่ปุ่น
ซึ่งบริษัทฯก็หวังว่าการสร้างสัมพันธ์กับลูกค้าญี่ปุ่นจะเป็นการเปิดโอกาสของบริษัทฯในธุรกิจสินค้าอีเลคโทรนิคส์สำหรับผู้บริโภคด้วย
ด้วยยอดสั่งซื้อที่สูงถึง 270 ล้านเหรียญสหรัฐอเมริกา
ทำให้บริษัทฯไม่มีกำลังการผลิตเหลือที่จะรับคำสั่งซื้อจากลูกค้ารายอื่น
โดยเฉพาะอย่างยิ่งลูกค้าเก่าของบริษัทฯ ซึ่งเคยสั่งซื้อสินค้าจอแอลซีดีมอนิเตอร์มาก่อน
ดังนั้นนโยบายหลักในการดำเนินธุรกิจจอแอลซีดีมอนิเตอร์ จึงมิใช่เพื่อหวังผลกำไรในระยะสั้น
แต่เป็นการวางแผนธุรกิจในระยะยาวมากกว่า
ผลกระทบของนโยบายนี้ทำให้อัตรากำไรขั้นต้นโดยเฉลี่ยของบริษัทฯลดต่ำลง จากร้อยละ 20 ในปี
พ.ศ. 2544 เหลือเพียงร้อยละ 16 ในปี พ.ศ. 2545 เท่านั้น
เนื่องจากสัดส่วนของธุรกิจจอมอนิเตอร์ที่มีต่อยอดขายรวมเป็นสัดส่วนที่สูงขึ้น

สำหรับธุรกิจเพาเวอร์ซัพพลายนั้น บริษัทฯ
ยังคงเดินนโยบายเพื่อการทำกำไรที่สูงขึ้นจากการลดสัดส่วนธุรกิจของสินค้ามาตรฐานทั่วๆไป
อาทิเช่น สินค้าเพาเวอร์ซัพพลายสำหรับคอมพิวเตอร์ส่วนบุคคลที่มีกำลังไฟน้อยกว่า 300 วัตต์
เป็นต้น
ในขณะเดียวกันบริษัทฯได้พัฒนาสินค้าพิเศษที่ใช้เทคโนโลยีระดับสูงในกลุ่มสินค้าเพาเวอร์ซัพพลายมากขึ้น
เช่น เพาเวอร์ซัพพลายสำหรับเซิฟเวอร์ เพาเวอร์ซัพพลายสำหรับเน็ตเวอคกิ้ง
และโดยเฉพาะอย่างยิ่งเพาวเวอร์ซัพพลายสำหรับดีซี-ดีซีคอนเวอตเตอร์
อันที่จริงดีซี-ดีซีคอนเวอตเตอร์นับว่าเป็นเทคโนโลยีรุ่นใหม่สำหรับสินค้าเพาเวอร์ซัพพลายต่อจาก
ลีเนียร์และสวิตช์ชิ่งเพาเวอร์ซัพพลาย
เนื่องจากเทคโนโลยีรุ่นเก่าเหล่านั้นจะแปลงไฟฟ้ากระแสสลับมาเป็นไฟฟ้ากระแสตรง
ในขณะที่เทคโนโลยีรุ่นใหม่จะแปลงจากไฟฟ้ากระแสตรงที่ต่ำไปเป็นไฟฟ้ากระแสตรงที่สูงขึ้น
ซึ่งจะทำให้ได้กระแสไฟเข้าไปในซีพียูของเครื่องคอมพิวเตอร์
หลักการนี้จะทำให้ซีพียูทำงานได้เร็วขึ้นและมีกำลังเพิ่มมากขึ้น

สำหรับกลุ่มธุรกิจชิ้นส่วนอีเลคโทรนิคส์ จะมีพัดลมระบายอากาศสำหรับอุปกรณ์อีเลคโทรนิคส์เป็นตัวนำ
บริษัทฯได้เริ่มการผลิตพัดลมระบายอากาศสำหรับอุปกรณ์อีเลคโทรนิคส์ครั้งแรกในปี พ.ศ. 2545
ซึ่งสินค้าพัดลมระบายอากาศในอุปกรณ์อีเลคโทรนิคส์
ถือเป็นสินค้าหลักเก่าแก่ของกลุ่มบริษัทเดลต้ามานาน
โดยที่พัดลมระบายอากาศสำหรับอุปกรณ์อีเลคโทรนิคส์มีขนาดธุรกิจคิดเป็นร้อยละ 50
ของรายได้จากกลุ่มธุรกิจชิ้นนส่วนอีเลคโทรนิคส์ของกลุ่มบริษัทไต้หวัน
แม้ว่ารูปลักษณ์ภายนอกจะทำให้สินค้าพัดลมระบายอากาศสำหรับอุปกรณ์คอมพิวเตอร์ดูเหมือนสินค้าทั่วๆไปที่ไม่น่าต้องใช้เทคโนโลยีระดับสูงในการผลิต
แต่อันที่จริงแล้วสินค้าพัดลมระบายอากาศสำหรับอุปกรณ์อีเลคโทรนิคส์ถือเป็นสินค้าที่ต้องใช้เทคโนโลยีขั้นสูงเพื่อให้ได้สินค้าที่เหมาะสมกับการใช้ในสินค้าคอมพิวเตอร์หรืออุปกรณ์อีเลคโทรนิคส์ระดับสูง
การที่กลุ่มบริษัทเดลต้าและเดลต้าประเทศไทยจะยังคงรักษาอัตรากำไรของสินค้าพัดลมระบายอากาศในอุปกรณ์อีเลคโทรนิคส์ในระดับสูงได้ก็เนื่องจากความชำนาญของกลุ่มบริษัทเดลต้าในสินค้าประเภทนี้ในระยะเวลา
30 ปีที่ผ่านมา
นอกจากนี้พัดลมระบายอากาศสำหรับอุปกรณ์อีเลคโทรนิคส์ยังเป็นสินค้าสำคัญที่กลุ่มบริษัทเดลต้าจะใช้ขยายฐานเข้าสู่อุตสาหกรรมประเภทอื่นๆ
นอกเหนือจากอุตสาหกรรมคอมพิวเตอร์

ลักษณะการดำเนินธุรกิจ : โครงสร้างธุรกิจ

ธุรกิจหลักของบริษัท เดลต้า อิเลคโทรนิคส์ (ประเทศไทย) จำกัด(มหาชน) ประกอบด้วย 3
กลุ่มธุรกิจ คือ กลุ่มผลิตภัณฑ์ เพาเวอร์ซัพพลาย, จอแสดงผล และส่วนประกอบอิเลคโทรนิคส์ มีดังนี้

การเปรียบเทียบยอดขาย ระหว่าง ปี พ.ศ. 2543 ถึง พ.ศ.2545

SALES COMPARISON 2000-2002 

(หน่วย:ล้านเหรียญสหรัฐ) []

Growing Operation

Million Baht

[]EX. Rate 1995 24.92, 1996 25.35, 1997 30.99, 1998 41.23,

1999 37.84, 2000 40.18, 2001 44.37, 2002 43.00

Total Asset & Total Equity

[]Million Baht

Exchange rate base on end of year

[]ROA & ROE

[]Dividend & Payout Ratio

ลักษณะการดำเนินธุรกิจในปี 2546

หลังจากการก่อการร้ายและการก่อวินาศกรรมที่เกิดขึ้นหลายครั้งหลังเหตุการณ์ 11 กันยายน
มีผลให้ประเทศสหรัฐอเมริกาและประเทศอื่นๆ
อีกหลายประเทศตกอยู่ในภาวะหวาดกลัวและพร้อมที่จะทำสงคราม
ภาวการณ์ดังกล่าวไม่ได้ส่งผลดีต่อภาวะเศรษฐกิจและภาวะอุปสงค์ในโลก
อย่างไรก็ดีประเทศสาธารณรัฐประชาชนจีนก็ยังเป็นความหวังของธุรกิจต่างๆ
ในฐานะที่เป็นแหล่งอุปสงค์ของสินค้า ทั้งนี้รวมถึงเครื่องคอมพิวเตอร์ส่วนบุคคลด้วย
เนื่องจากประเทศสาธารณรัฐประชาชนจีนมีการเจริญเติบโตทางเศรษฐกิจอย่างมากในระยะหลายปีที่ผ่านมาและในอนาคตทำให้บริษัทต่างๆ
ได้พากันเข้าไปจัดตั้งสาขาต่างๆ
ของตนในประเทศนี้อย่างมากเพื่อสนองต่อความต้องการในประเทศและเพื่อใช้เป็นแหล่งผลิตสินค้าในต้นทุนที่ต่ำกว่า
แม้ว่าได้มีการประมาณการความต้องการของสินค้าคอมพิวเตอร์ส่วนบุคคลในปี พ.ศ. 2546
นี้ว่าจะเจริญเติบโตในอัตราร้อยละ 8
แต่ขนาดของตลาดที่ใหญ่ขึ้นเพียงน้อยนิดนี้ก็ไม่เพียงพอที่จะทำให้ผู้ประกอบธุรกิจในอุตสาหกรรมห่วงโซ่อุปทานอีเลคโทรนิคส์อยู่รอดได้
ดังนั้นจึงเป็นสิ่งที่หลีกเลี่ยงไม่ได้ว่าธุรกิจที่ประสบความพ่ายแพ้จะส่งผลกระทบในด้านลบไม่ทางใดก็ทางหนึ่งกับผู้ประกอบธุรกิจอื่นๆ
ที่ยังเหลืออยู่ในอุตสาหกรรมห่วงโซ่อุปทานอีเลคโทรนิคส์
เนื่องจากบริษัทต่างๆในอุตสาหกรรมห่วงโซ่อุปทานอีเลคโทรนิคส์ต่างก็เป็นคู่ค้าซึ่งกันและกัน
นอกจากนี้กำลังการผลิตใหม่ๆที่เกิดขึ้นในประเทศสาธารณรัฐประชาชนจีนก็ยิ่งส่งผลให้เกิดภาวะที่มีกำลังการผลิตล้นตลาด
ซึ่งภาวะดังกล่าวจะส่งผลให้ราคาสินค้าโดยเฉพาะสินค้ามาตรฐานทั่วๆไปมีราคาลดต่ำลงอย่างมากจนทำให้ผู้ประกอบการบางรายที่มีค่าโสหุ้ยในการผลิตที่สูงกว่าไม่สามารถอยู่รอดได้

หากพิจารณาถึงความต้องการถึงคอมพิวเตอร์ส่วนบุคคลในอดีตซึ่งมักจะถูกผลักดันจากความก้าวหน้าทางเทคโนโลยีทั้งในซอร์ฟแวร์หรือในฮาร์ตแวร์
จะพบว่าความต้องการเครื่องคอมพิวเตอร์ส่วนบุคคลไม่ได้รับการกระตุ้นสักเท่าไรหลังการตื่นตัวจากภาวะ
Y2K
ดังนั้นความต้องการคอมพิวเตอร์ส่วนบุคคลในปีนี้จึงขึ้นอยู่กับการใช้จ่ายด้านเทคโนโลยีของบริษัทต่างๆ
ในประเทศสหรัฐอเมริกา และรอบการเปลี่ยนเครื่องคอมพิวเตอร์เพื่อทดแทนของเก่า
นอกจากนี้ความก้าวหน้าของเทคโนโลยีจอแสดงภาพ เทคโนโลยีสื่อสารโทรคมนาคม
และเทคโนโลยีไร้สาย
ก็น่าจะมีส่วนผลักดันให้เกิดความต้องการของสินค้าในอุตสาหกรรมห่วงโซ่อุปทานอีเลคโทรนิคส์
บริษัทที่มีเทคโนโลยีอยู่ในมือมากกว่าก็จะเป็นผู้ได้เปรียบในการแข่งขันครั้งนี้
เป็นที่รู้กันว่ากลุ่มบริษัทเดลต้าได้มีการลงทุนเพื่อความก้าวหน้าทางเทคโนโลยีอย่างมากมายตลอดช่วงระยะเวลาหลายปีที่ผ่านมา
ทั้งที่เกี่ยวข้องในอุตสาหกรรมสื่อสารโทรคมนาคม
และอุตสาหกรรมสินค้าอีเลคโทรนิคส์สำหรับผู้บริโภค
สำหรับธุรกิจจอแสดงภาพนั้นเทคโนโลยีการผลิตของแผ่นแอลซีดีได้มีผลทำให้ราคาของสินค้าตกลง
และอุปสงค์เพิ่มขึ้น
ในปัจจุบันมีเทคโนโลยีมากมายหลายประเภทที่อยู่ในระหว่างการปรับปรุงก่อนนำเสนอแก่ผู้บริโภคในรูปแบบของจอแสดผลเพื่อความบันเทิงภายในบ้าน
หรือเพื่ออุปกรณ์พกพา
ในส่วนของอุตสาหกรรมสื่อสารโทรคมนาคมนั้นเป็นที่คาดกันว่าผู้ประกอบธุรกิจที่เป็นรายใหญ่ที่เป็นเจ้าตลาดในปัจจุบันจะต้องลดกำลังการผลิตสินค้าของตนลงเพื่อส่งต่อให้ผู้ประกอบการในอุตสาหกรรมห่วงโซ่อุปทานอีเลคโทรนิคส์เป็นผู้ทำการผลิตต่อไป
และก็เช่นเดียวกันว่ากลุ่มบริษัทเดลต้าได้มีการลงทุนที่เกี่ยวข้องกับสินค้าและเทคโนโลยีในอุตสาหกรรมที่เกี่ยวข้องกับอุตสาหกรรมสื่อสารโทรคมนาคม
และจอแสดงภาพด้วย

ลักษณะการประกอบธุรกิจ : กำลังการผลิต

ผลิตภัณฑ์จอมอนิเตอร์

สถานที่ตั้ง : โรงงานที่ 1 ในเขตส่งออกของนิคมอุตสาหกรรมบางปู

พื้นที่การผลิต : 18,000 ตารางเมตร

สายการผลิต : จอมอนิเตอร์ ซีอาร์ที 4 สาย ( ปัจจุบันใช้อยู่ 3 สาย )

จอมอนิเตอร์ เอลซีดี 4 สาย ( ปัจจุบันใช้อยู่ 3 สาย )

จำนวนพนักงาน : 1,700 คน

กำลังการผลิตเฉลี่ย : 500,000 หน่วยต่อเดือน

ผลิตภัณฑ์เพาเวอร์ซัพพลายส์

สถานที่ตั้ง : ชั้น 2 ของโรงงานที่ 5 ในเขตส่งออกของนิคมอุตสาหกรรมบางปู

พื้นที่การผลิต : 16,000 ตารางเมตร

สายการผลิต : 13 เส้น

จำนวนพนักงาน : 1,800 คน

กำลังการผลิตเฉลี่ย : 2 ล้าน หน่วยต่อเดือน

ผลิตภัณฑ์อแดปเตอร์และชาร์ตเจอร์

สถานที่ตั้ง : ชั้น 2 ของโรงงานที่ 5 ในเขตส่งออกของนิคมอุตสาหกรรมบางปู

พื้นที่การผลิต : 6,000 ตารางเมตร

สายการผลิต : ผลิตภัณฑ์อแดปเตอร์ 10 เส้น

ผลิตภัณฑ์ชาร์ตเจอร์ 6 เส้น

จำนวนพนักงาน : 2,800 คน

กำลังการผลิตเฉลี่ย : อแดปเตอร์ 2 ล้าน หน่วยต่อเดือน

 ชาร์ตเจอร์ 4 ล้าน หน่วยต่อเดือน

ผลิตภัณฑ์ดีซี-ดีซี

สถานที่ตั้ง : ชั้น 2 ของโรงงานที่ 5 ในเขตส่งออกของนิคมอุตสาหกรรมบางปู

พื้นที่การผลิต : 3,630 ตารางเมตร

สายการผลิต : ผลิตภัณฑ์วีอาร์เอ็ม 6 เส้น

ผลิตภัณฑ์ดีซี-ดีซี 2 เส้น

จำนวนพนักงาน : 530 คน

กำลังการผลิตเฉลี่ย : 863,000 หน่วยต่อเดือน

ผลิตภัณฑ์แมกเนติค

สถานที่ตั้ง : ชั้น 1 ของโรงงานที่ 5 ในเขตส่งออกของนิคมอุตสาหกรรมบางปู

พื้นที่การผลิต : 11,180 ตารางเมตร

สายการผลิต : ผลิตภัณฑ์แมกเนติค 90 เส้น

ผลิตภัณฑ์อินเวอตเตอร์ 2 เส้น

 ผลิตภัณฑ์ออร์โต้โมทีฟ 1 เส้น

จำนวนพนักงาน : 2,300 คน

กำลังการผลิตเฉลี่ย : แมกเนติค 20 ล้าน หน่วยต่อเดือน

อินเวอตเตอร์ 110,000 ล้าน หน่วยต่อเดือน

ออร์โต้โมทีฟ 20,000 ล้าน หน่วยต่อเดือน

ผลิตภัณฑ์อีเอ็มไอพิวเตอร์

สถานที่ตั้ง : โรงงานในเขตส่งออกของนิคมอุตสาหกรรมเวลการ์ว จังหวัด ฉะเชิงเซา

พื้นที่การผลิต : 3,000 ตารางเมตร

สายการผลิต : ผลิตภัณฑ์อีเอ็มไอพิวเตอร์ 13 เส้น

 ผลิตภัณฑ์ซีซีเอฟเอฟแอล 1 เส้น

จำนวนพนักงาน : 450 คน

กำลังการผลิตเฉลี่ย : 3 ล้าน หน่วยต่อเดือน

ผลิตภัณฑ์ ดีซี แฟน : โรงงานใหม่ในปี พ.ศ. 2545

  สถานที่ตั้ง : โรงงานในเขตส่งออกของนิคมอุตสาหกรรมเวลการ์ว จังหวัด ฉะเชิงเซา

พื้นที่การผลิต : 19,500 ตารางเมตร

สายการผลิต : ผลิตภัณฑ์ดีซี แฟน 12 เส้น

จำนวนพนักงาน : 800 คน

กำลังการผลิตเฉลี่ย : 6 ล้าน หน่วยต่อเดือน

โครงสร้างการถือหุ้นของบริษัทฯ

บริษัทฯ ได้จัดตั้ง บริษัท ดีอีที อินเตอร์เนชั่นแนล โฮลดิ้ง จำกัด ขึ้นมาเพื่อการลงทุนในบริษัทฯ อื่น
โดยมีโครงสร้างและรายละเอียดดังนี้

  ----- ----- ----- ----- ----- ----- ----- ----- ----- ----- ----- -----
                                                                    

  ----- ----- ----- ----- ----- ----- ----- ----- ----- ----- ----- -----

+------------+---------------+--------+------+---------+---------+---+
| ชื่อบริษัท     | สถานที่ตั้ง       | ประเ   | ช    | ทุนจ     | ทุนชำระ  | ร |
|            |               | ภทธุรกิจ | นิดหุ้น | ดทะเบียน |         | ้อ |
|            |               |        |      |         |         | ย |
|            |               |        |      |         |         | ล |
|            |               |        |      |         |         | ะ |
+------------+---------------+--------+------+---------+---------+---+
| 1. บริษัท    | 699 หมู่ 4      | อีเลค   | หุ้น   | 100,    | 100,    | 1 |
| เดลต้า      | ตำบลแพรกษา    | โทรนิคส์ | สามัญ | 000,000 | 000,000 | 0 |
|            |               |        |      |         |         |   |
| อีเลคโทรนิคส์ | อำเภอเ        | ผลิตภัณฑ์ |      | บาท     | บาท     |   |
|            | มืองสมุทรปราการ |        |      |         |         |   |
| คอมโพเน้นท์  |               | DC Fan |      |         |         |   |
|            | จัง            |        |      |         |         |   |
| (          | หวัดสมุทรปราการ |        |      |         |         |   |
| ประเทศไทย) |               |        |      |         |         |   |
| จำกัด       | โทร. 709-2884 |        |      |         |         |   |
|            |               |        |      |         |         |   |
|            | โทรสาร.       |        |      |         |         |   |
|            | 709-2890-91   |        |      |         |         |   |
+------------+---------------+--------+------+---------+---------+---+
| 2. บริษัท    | 5870 สโตนริด   | กล้องถ  | หุ้น   | 25,     | 7,      | 1 |
| อิสโซนิค     | ไดรฟ์ ถนน 4    | ่ายวีดีโอ | สามัญ | 000,000 | 238,550 | 6 |
|            | พลีแซนตั้น       | ระบบดิจ |      |         |         | . |
| คอร์ปอเรชั่น  | รัฐแคลิฟอเนียร์   | ิตอลสำห | และ  | เห      | เห      | 4 |
|            | 94588         | รับคอมพ |      | รียญสหรัฐ | รียญสหรัฐ | 9 |
| จำกัด       | สหรัฐอเมริกา    | ิวเตอร์ส | หุ้นบุร |         |         |   |
|            |               | ่วนบุคคล | ิมสิทธิ |         |         |   |
+------------+---------------+--------+------+---------+---------+---+
| 3. บริษัท    | ตู้ ปณ. 2003    | ตัวแทน  | หุ้น   | 15,     | 15,     | 4 |
| หัวดา โฮลดิ้ง | บริททิช อเมริกา  | จำหน่าย | สามัญ | 000,000 | 000,000 | 5 |
|            |               |        |      |         |         |   |
| จำกัด       | เซนเตอร์ 3 ถนน |        |      | เห      | เห      |   |
|            | ด็อกเตอร์รอยส์   |        |      | รียญสหรัฐ | รียญสหรัฐ |   |
|            |               |        |      |         |         |   |
|            | จอร์ซทาวน์      |        |      |         |         |   |
|            | เคย์แมน,       |        |      |         |         |   |
|            | เคย์แมน        |        |      |         |         |   |
|            |               |        |      |         |         |   |
|            | ไอแลนด์ บริททิช  |        |      |         |         |   |
+------------+---------------+--------+------+---------+---------+---+
| 4. บริษัท    | 28 บีอีโอ+อี 1   | ตัวแทน  | หุ้น   | 8,000   | 8,000   | 4 |
| เดลตรอน    | ถนน 211 สังกัด  | จำหน่าย | สามัญ |         |         | 7 |
| เทรดดิ้ง     | พสา ดีโบ 3     |        |      | เห      | เห      |   |
|            | ขันตวลคอค      |        |      | รียญสหรัฐ | รียญสหรัฐ |   |
| (กัมพูชา)    |               |        |      |         |         |   |
| จำกัด       | เมืองพนมเปญ    |        |      |         |         |   |
|            | กัมพูชา         |        |      |         |         |   |
+------------+---------------+--------+------+---------+---------+---+
| 5. บริษัท    | 102 อาคารซี    | S      | หุ้น   | 20,     | 20,     | 5 |
| เดลต้า กรีน  | ถนนอีสตัน       | pindce | สามัญ | 000,000 | 000,000 | 0 |
|            | เทียนจีน พอร์ท   | Motor  |      |         |         |   |
| (เทียนจีน)   | เขตการค้าเสรี   |        |      | เห      | เห      |   |
| อีนดัสตรีส์    | ประเทศจีน      | GPS    |      | รียญสหรัฐ | รียญสหรัฐ |   |
| จำกัด       |               | Anenna |      |         |         |   |
+------------+---------------+--------+------+---------+---------+---+
| 6. บริษัท    | ชั้น 9 แมนฮัดตัน  | ก      | หุ้น   | 2,      | 2,      | 1 |
| นิวตั้น       | เซนเตอร์       | ารตลาด | สามัญ | 020,688 | 020,688 | 0 |
| พาวเวอร์    |               |        |      |         |         | 0 |
|            | 8 ถนนไค ซง    | และ    |      | เหร     | เหร     |   |
| จำกัด       | เมือง ไค ซง    | การขาย |      | ียญฮ่องกง | ียญฮ่องกง |   |
|            | ฮ่องกง         |        |      |         |         |   |
|            |               |        |      |         |         |   |
|            | โทร. (852)    |        |      |         |         |   |
|            | 2362-7881     |        |      |         |         |   |
|            |               |        |      |         |         |   |
|            | โทรสาร. (852) |        |      |         |         |   |
|            | 2333-8221     |        |      |         |         |   |
+------------+---------------+--------+------+---------+---------+---+
| 7. บริษัท    | 4405 คุชิ่ง      | จำหน่า  | หุ้น   | 1,      | 500,000 | 1 |
| ดีอีที โลจิสติค | พาร์คเวย์       | ยชิ้นส่วน | สามัญ | 000,000 |         | 0 |
|            | ฟรีมองท์        |        |      |         | เห      | 0 |
|   (ยูเอสเอ) |               | อีเลค   |      | เห      | รียญสหรัฐ |   |
|            | รัฐแคลิฟอเนียร์   | โทรนิคส์ |      | รียญสหรัฐ |         |   |
|  คอร์ปอเรชั่น | 94538         |        |      |         |         |   |
|            |               |        |      |         |         |   |
|   จำกัด     | สหรัฐอเมริกา    |        |      |         |         |   |
+------------+---------------+--------+------+---------+---------+---+

โครงสร้างรายได้

หน่วย:พันบาท

ผลิตภัณฑ์ 2545 2544 2543

รายได้ % รายได้ % รายได้ %

บริษัท เดลต้า อีเลคโทรนิคส์ (ประเทศไทย) จำกัด (มหาชน)

สวิตชชิ่ง เพาเวอร์ ซัพพลาย 8,430,890 20.43 10,845,914 35.80 8,690,469 30.67

อแดปเตอร์ 8,837,135 21.41 5,552,683 18.32 4,116,264 14.53

ดีซีดีซี คอนเวอเตอร์ 1,974,531 4.78 1,732,634 5.72 - -

ซีอาที-มอนิเตอร์ 6,651,677 16.12 10,826,540 35.73 14,094,442 49.75

แอลซีดี-มอนิเตอร์ 12,822,417 31.07 - - - -

พัดลมระบายอากาศ 1,289,313 3.12 269,696 0.89 - -

อี เอ็ม ไอ ฟิลเตอร์ 807,542 1.96 682,898 2.25 1,121,450 3.95

แมกเนติก 458,610 1.11 394,765 1.30 310,279 1.10

ยอดรวม 41,272,115 100 30,305,130 100 28,332,904 100 บริษัท ดีอีที
อินเตอร์เนชั่นแนล โฮลดิ้ง จำกัด

ธุรกิจ เพื่อการลงทุน 11,934,226 100 11,535,857 100 6,546,394 100